google/wiki40b huggingface dataset:
Bandar raya global

Bandar raya global (juga dikenali sebagai bandar raya dunia atau bandar raya alfa) ialah bandar raya yang ditentukan melalui titik pertemuan penting dalam sistem ekonomi global. Konsep yang berasal dari bidang geografi dan kajian bandar ini berteraskan gagasan bahawa globalisasi difahami sebagai dicipta, dimudahkan dan dilaksanakan terutamanya di tempat-tempat yang strategik mengikut hierarki kepentingan dan pengendalian sistem kewangan dan perdagangan sedunia.
Paling kompleks di kalangan entiti-entiti sedemikiannya ialah "bandar raya global" (global city), yang mana perhubungan bandar raya ini membawa kesan sosio-ekonomi yang langsung dan ketara terhadap hal-ehwal sedunia. Istilah global city dipercayai dicipta oleh ahli sosiologi Saskia Sassen sebagai memaksudkan London, New York dan Tokyo dalam hasil kerja The Global City (1991), biarpun istilah world city (bandaraya dunia) yang memaksudkan kota-kota yang jauh menguasai lebih banyak perniagaan global berbanding tempat dipakai seawal-awal penggunaan sulungnya oleh Patrick Geddes pada tahun 1915. Sesebuah bandaraya boleh hilang kelayakannya sebagai bandaraya global, misalnya yang semakin kurang bersifat kosmopolitan, dan semakin pudar namanya di peringkat dunia, cth. Kaliningrad, Rusia, Thessaloniki, Greece dan Iskandariah, Mesir.

Kriteria

Taraf bandar raya global atau bandar raya dunia memang dipandang tinggi nilainya. Oleh sebab itu ramai pihak yang cuba menggolongkan dan menarafkan bandar raya yang mana boleh dikira sebagai 'bandar raya dunia' atau sebaliknya. Although there is a consensus upon leading world cities, the criteria upon which a classification is made can affect which other cities are included. Kaedah pengenalpastiannya adalah sama ada berasaskan "pengukur nilai" (cth. "jika sektor pengeluaran dan perkhidmatan ialah sektor terbesarnya, maka bandaraya X ialah bandaraya dunia") ataupun "penentuan perbandingan" ("juka sektor pengeluaran dan perkhidmatan bandaraya X lebih besar berbanding sektor pengeluaran dan perkhidmatan N bandaraya lain, maka bandaraya X ialah bandaraya dunia").
Limes

Poskod

Poskod yang digunakan di Limes adalah 39265. Terdapat 17 buah desa di dalam daerah kecamatan Lebong Atas.
Kampung Kuala Wau

Poskod

Poskod yang digunakan di Kampung Kuala Wau, Maran, Pahang ialah 28100.
Paulo Rangel

Perak FA

Pada bulan April 2013, Perak FA menandatangani Rangel secara pinjaman dari kelab Liga Perdana Thailand Muangthong United FC dengan nilai yang tidak dinyatakan. Rangel memulakan penampilan pertamanya pada 14 April, menentang PKNS FC dan beliau berjaya menjaringkan gol pertamanya. Perlawanan itu berakhir dengan keputusan seri 2-2. Paulo Rangel mula disukai para penyokong dan peminat Perak FA apabila menjaringkan gol hatrick menewaskan pasukan bintang yang baru dibentuk Darul Takzim FC 3-0 di Stadium Lumut. Penyokong menyifatkan bahawa Rangel adalah penyerang import yang terbaik semenjak kegagalan dua penyerang import sebelumnya iaitu Lazar Popovic serta Karim Rouni.

Selangor FA

Dengan keinginan kekal bermain di Malaysia, pada November 2013, Rangel menyertai Selangor FA selepas Selangor menebus kontraknya bersama Muangthong United FC yang bermain di dalam Liga Perdana Thai. Rangel membuat kemunculan gemilang dengan menjaringkan 2 gol dalam kemenangan 2-0 Selangor ke atas T-Team FC di Stadium MBPJ dalam perlawanan pembuka tirai Liga Super Malaysia pada 18 Januari 2014 dan seterusnya menjaringkan 1 gol dalam perlawanan menentang Harimau Muda C dalam saingan Piala FA Malaysia pada 22 Januari 2014.

Terengganu FA

Pada 26 November 2014, Rangel menyertai Terengganu FA setelah dilepaskan oleh pengurusan Selangor FA.

Johor Darul Takzim FC

Pada 29 Disember 2015, Rangel menyertai Johor Darul Takzim FC setelah dilepaskan oleh pengurusan Terengganu FA sejak Oktober 2015. Upacara menandatangani kontrak dilakukan di Stadium Tan Sri Dato Haji Hassan Yunos di Larkin, Johor Bahru. Beliau menggantikan Luciano Figueroa pemain import yang bersara, untuk melengkapkan kuota empat pemain import dan bekerjasama dengan penyerang utama import Jorge Pereyra Díaz untuk musim 2016. Pemain berasal daripada Brazil itu menyifatkan tawaran untuk bersama Juara Piala AFC 2015 seperti 'Impian Menjadi Kenyataan' dan menganggap Juara Liga Super itu sebagai pasukan terbaik di Malaysia. Beliau berjanji untuk memberikan persembahan yang terbaik untuk pasukan dalam setiap latihan dan setiap perlawanan. Penaung pasukan Johor Darul Takzim, Tunku Ismail selaku Tunku Mahkota Johor menyatakan bahawa berdasarkan prestasi untuk kelab-kelab sebelumnya, Rangel adalah pemain yang sentiasa mengekalkan rekod jaringan yang baik dan sangat berpengalaman dalam bola sepak tempatan.
Ribnitz-Damgarten

Ribnitz-Damgarten merupakan sebuah kawasan perbandaran terletak di daerah Vorpommern-Rügen, Mecklenburg-Vorpommern, Jerman.
Khabar Cinta

Sinopsis

Shera Samad adalah seorang pelajar di INTI International University dan hidupnya serba sempurna – dia merupakan top student, editor di akhbar kolej dan presiden hampir semua kelab di kampus. Ibu bapanya adalah wartawan terkemuka yang jatuh cinta di medan perang dan menjadi inspirasinya.
Walau bagaimanapun, apabila bilangan pembaca akhbar tercintanya merosot dan ianya akan ditukarkan kepada versi online yang dikendalikan oleh celebrity blogger Karenina, hidup Shera mula berkacau bilau. Keazaman teguh Shera untuk menyelamatkan akhbarnya bertukar menjadi sebuah saga mengenai rahsia, hubungan yang putus dan yang diikat, persahabatan yang tidak diduga, dan ada kalanya, berita yang kurang menyenangkan.
Ikuti kisah Shera dan 6 pelajar lain yang jauh berbeza apabila mereka meredah perjalanan ini bersama di era social network, sehingga akhirnya, mereka menemui dan mengenali sesuatu yang paling manis dan luar biasa dalam hidup setiap insan - cinta.
Kampung Bendang Pulai

Poskod

Poskod yang digunakan di Kampung Bendang Pulai, Pendang, Kedah adalah 06750.
Dhahran

Sejarah

Dhahran pernah menjadi pangkalan Angkatan Tentera Amerika Syarikat sebagai benteng serangan daripada negara Iran mahupun Iraq. Presiden Saddam Hussein tidak dapat menerima kehadiran pangkalan tentera dan syarikat petroleum Amerika di Arab Saudi. Penduduk Iran dan sebahagian Iraq mengamalkan fahaman Syiah yang berlawanan dengan Ahli Sunah Waljamaah mahupun Wahabi di Arab Saudi.
Semasa Perang Teluk, pada 25 Februari 1991, peluru berpandu Iraq menyerang tangsi tentera Amerika dari California di situ dan 28 orang askar terkorban.
Talaga, Cugenang

Poskod

Poskod yang digunakan di Talaga adalah 43252. Terdapat buah desa di dalam daerah kecamatan Cugenang.
Batu Kerbau

Poskod

Poskod yang digunakan di Batu Kerbau adalah 37262. Terdapat 13 buah desa di dalam daerah kecamatan Pelepat.
Kampung Merang Lama

Poskod

Poskod yang digunakan di Kampung Merang Lama, Serian, Sarawak ialah 94700.
Horton Hears a Who! (filem)

Ringkasan

Horton si Gajah bergelut untuk melindungi komuniti mikroskopik dari jiran-jirannya yang enggan mempercayai bahawa ia wujud.
Charthaval

Demografik 2001

Menurut bancian India pada tahun 2001, Charthaval memiliki bilangan penduduk seramai 19,599. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Charthaval memiliki kadar pendidikan (kebolehan membaca) 51%, di bawah kadar purata kebangsaan 59.5%; dengan 61% lelaki dan 39% wanita mampu membaca. 19% dari populasi berusia di bawah 6 tahun. (2001)
Mohd Ali Bin M.Shariff

Mohd Ali Bin M.Shariff merupakan ahli politik UMNO di Malaysia. Beliau menang bertanding dalam Pilihan Raya Umum Malaysia 1978 bagi kawasan Kuantan, negeri Pahang. Beliau bertanding atas tiket parti Barisan Nasional.
Perdana Menteri Malaysia Tun Hussein Onn telah melantik beliau menjadi Timbalan Menteri Perhubungan .
Dinamik bendalir geofizik

Dinamik bendalir geofizik ialah kajian aliran berskala besar yang berlaku secara semula jadi di Bumi dan di planet-planet lain. Ini digunakan untuk pergerakan bendalir di lautan dan teras luat, dan untuk gas di dalam atmosfera Bumi dan planet lain. Dua ciri yang biasa terhadap banyak fenomena dikaji dalam dinamik bendalir geofizik ialah putaran bendalir kerana putaran planet dan penstrataan (pelapisan). Penggunaan dinamik bendalir geofizik tidak secara amnya termasuk peredaran mantel, yang merupakan subjek geodinamik, atau fenomena bendalir di dalam magnetosfera. Aliran skala lebih kecil bercirikan (yang dipengaruhi dengan boleh abai oleh putaran Bumi) ialah cabang bidang seperti hidrologi, oseanografi fizikal, dan meteorologi.
Piskal-Novoselë

Piskal-Novoselë merupakan sebuah munisipaliti di Daerah Kolonjë, Korçë County, tenggara Albania.
Pelaksanaan Ibadah di Stesen Angkasa Antarabangsa

Pelaksanaan Ibadah di Stesen Angkasa Antarabangsa ialah sebuah buku terbitan Jabatan Kemajuan Islam Malaysia (JAKIM) pada April 2007. Ia diterbitkan selepas Malaysia disahkan akan menghantar angkasawan (Sheikh Muszaphar Shukor) ke Stesen Angkasa Antarabangsa. Buku yang mempunyai muka surat sebanyak 18 keping ini menerangkan bagaimana untuk mengenal pasti waktu solat, dan masalah yang melibatkan hal berpuasa semasa di angkasa lepas.
Hawolgok-dong

Hawolgok-dong merupakan sebuah dong dan kawasan perbandaran yang terletak di bahagian Wolgok-dong, daerah Seongbuk, wilayah Seoul, Korea Selatan.
Back to the Future

Ringkasan

Seorang pemuda secara tidak sengaja dihantar 30 tahun ke belakang dalam DeLorean merentas masa yang dicipta oleh rakannya, Dr. Emmett Brown, dan perlu memastikan bahawa ibu-bapanya yang masih bersekolah bersatu untuk memastikan kewujudan dirinya.

Pelakon

Filem ini turut disertai oleh beberapa orang pelakon terkenal, antaranya adalah Michael J. Fox, Christopher Lloyd, Lea Thompson
Cikalong, Cibitung

Poskod

Poskod yang digunakan di Cikalong adalah 42285. Terdapat 10 buah desa di dalam daerah kecamatan Cibitung.
Aeroflot

Aeroflot - Penerbangan Rusia (Bahasa Rusia: Аэрофлот – Российские авиалинии; Aeroflot – Rossiskiie avialinii) ialah sebuah syarikat penerbangan kebangsaan Rusia.

Sejarah

Aeroflot ditubuhkan pada tahun 1925 dan memesan banyak pesawat dari negara mereka sendiri.
Pada 1972, Aeroflot memesan Tupolev Tu-154, sejak tahun 80an, Aeroflot mempunyai kemalangan yang melibatkan pesawat Tu-154 sebelum diberhentikan pada 2009. Mereka berhentikan pesawat Tu-154 sebagai penerbangan terakhir pesawat Tu-154 dari Ekaterinburg ke Moscow, malah operasi pesawat itu melebihi 40 tahun.
Mereka telah mempunyai 139 pesawat untuk beroperasi, kebanyakkannya pesawat Airbus. Malahan mereka masih menempah pesawat dari negara mereka sendiri. Pada 2013, Aeroflot menjadi penaja rasmi untuk Manchester United.
Triskelion

Triskelion (or triskele, dari perkataan bahasa Greek τρισκελης "tiga kaki") adalah simbol mengandungi 3 kaki bengkok, atau, lebih umum lagi, tika spiral terikat, atau sebarang simbol seumpamanya dengan tiga unjuran yang dipamerkan secara simetri dari kumpulan berbentuk bulat C₃.
Triskelion merupakan simbol Bretagne, di Sicily dan Isle of Man; Triskelions Sicilian dan Manx mempunyai ciri tiga kaki berlari, bengkok pada lutut, tercantum ditengah. Kaitan triskele berkaki kepada variasi lain tidak jelas. Triskele spirila seringkali dikelaskan sebagai simbol suria, sementara versi berkaki, kadang-kala mempunyai topeng gorgon atau kepala mitos Medusa pada pusat jejari dalam versi Sicilian, mencadangkan kepentingan chthonic.

Asal

Simbol triskelion muncul dalam kebanyakan kebudayaan awal, termasuk kapal Mycenaean, pada shiling di Lycia, dan pada permulaan di Pamphylia (at Aspendos, 370–333 BC) dan Pisidia. Simbol empat kaki bercantum, tetraskelion, juga diketahui di Anatolia. Pengaruh Celtic di Anatolia, ditonjolkan oleh Gaul yang menjajah dan menetap di Galatia, seringkali dicatit oleh pelajar yang cenderung melihat asal Celtic bagi triskelion.
Mukim Kenaboi

Pentadbiran

Mukim Kenaboi merupakan salah sebuah mukim yang terdapat dalam negeri Negeri Sembilan, dan juga merupakan satu dari mukim yang terletak dalam pentadbiran Daerah Jelebu.
Kshidirpur

Demografik 2001

Menurut bancian India pada tahun 2001, Kshidirpur memiliki bilangan penduduk seramai 9,065. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Kshidirpur memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Dublin Unting Ak. Ingkot

Datuk Dublin Unting Ak. Ingkot atau Dublin Unting merupakan Ahli Dewan Undangan Negeri (ADUN), Batang Ai, Sarawak. Kematiannya mencetuskan pilihan raya kecil Batang Ai 2009.

Peribadi

Beliau berkahwin dengan Datin Froline Moriah Demies Impoi pada 1998 dan sehingga tahun 2009, mereka mendapat 3 orang anak, iaitu Damian, 11, Deandra Faith, lapan, dan Dillion Abit, lima tahun.

Bidang politik

Beliau menjadi timbalan menteri pertanian negeri (Penyelidikan dan Koordinasi), beliau menewaskan pencabarnya Nicholas Bawin dari Parti Kebangsaan Sarawak (SNAP) di dalam pilihan raya Negeri Sarawak 2006.
Manado Post

Manado Post adalah sebuah akhbar harian yang terbit di Manado. Akhbar ini termasuk dalam kumpulan Jawa Post. Ibu pejabat pusatnya terletak di kota Manado. Akhbar ini terbit sejak tahun 1986.
Jorge Luiz Frello

Kerjaya awal

Beliau dilahirkan di Brazil tetapi berpindah ke Itali pada usia yang teramat muda dan dibesarkan di negara itu. Beliau menjadi pemain remaja kelab Verona. Pada Jun 2010, Jorginho dipinjam ke kelab A.C. Sambonifacese] dan beliau bermain pada musim pertamanya sebagai pemain senior di kelab Veneto. Beliau telah beraksi sebanyak 31 kali dan menjaringkan satu gol serta membuat sepuluh hantaran.

Hellas Verona

Selepas menghadapi musim yang baik di Sambonifacese, beliau kemudian kembali ke Verona. Beliau membuat penampilan pertama untuk kelabnya pada 4 Septmber 2011 pada perlawanan menentang Sassuolo, beliau menjadi pemain gantian pada minit ke-76.

Napoli

Pada 18 Januari 2014, beliau menyertai kelab Napoli dengan kontrak empat tahun setengah. Pada 12 Februari, beliau menjaringkan gol lewat perlawanan dan mengubah kedudukan 3-2 untuk membawa Napoli ke perlawanan akhir Coppa Italia 2014 ke atas Roma. Pada perlawanan akhir, Jorginho bermain 90 minit ketika Napoli menewaskan Fiorentina 3–1.<
Pada Supercoppa Italiana 2014 yang berlangsung di Doha pada 22 Disember, beliau menggantikan Jonathan de Guzmán pada separuh masa kedua masa tambahan. Beliau mengambil tendangan penalti pertama buat pasukan Napoli dalam penentuan penalti tetapi Gianluigi Buffon dapat membaca bola Jorginho. Walau bagaimanapun, Napoli menjuarai kejohanan itu.

Kerjaya antarabangsa

Beliau boleh mewakili negara Itali dan Brazil untuk kejohanan antarabangsa. Pada tahun 2012, beliau memasuki skuad bawah-21 Itali. Beliau merasakan ingin mewakili Itali tetapi tidak termasuk dalam skuad Piala Dunia FIFA 2014.
Zoufftgen

Geografi

Zoufftgen ialah sebuah bandar yang terletak di utara dalam jabatan Moselle, bersempadan dengan bandar Dudelange, Luxembourg.
Gniew

Gniew merupakan sebuah bandar yang terletak di wilayah Pomeranian, Poland.
Kalensari, Widasari

Poskod

Poskod yang digunakan di Kalensari adalah 45271. Terdapat buah desa di dalam daerah kecamatan Widasari.
Datarnangka

Poskod

Poskod yang digunakan di Datarnangka adalah 43181. Terdapat buah desa di dalam daerah kecamatan Sagaranten.
Maktab Mahmud

Sejarah

Maktab Mahmud telah ditubuhkan pada hari hari Jumaat 29 Rabiul Awal 1355 H bersamaan 19 Jun 1936. Perletakan batu asas telah disempurnakan oleh DYMM Tunku Mahmud Ibni Al Marhum Sultan Ahmad Tajuddin Mukarramul Shah, selaku Raja Pemangku dan Presiden Majlis Negeri Kedah. Maktab Mahmud kemudiannya dibuka secara rasminya oleh DYMM Sultan Abdul Hamid Halim Shah, Sultan Negeri Kedah Darul Aman pada ketika itu.
Tujuan utama Baginda adalah untuk menjadikan sebagai pusat penyebaran agama Islam, Bahasa Arab serta melahirkan tokoh-tokoh agama. Tambahan pula Baginda berpendapat Negeri Kedah memerlukan Kolej Islam setanding dengan sekolah-sekolah Inggeris pada masa itu, sistem pendidikannya menggunakan sistem pendidikan Mesir (Al-Azhar) .
Maktab ini ditadbirkan oleh satu Jawatankuasa Penasihat yang dilantik dengan perkenan Sultan Kedah.  Menteri Besar biasanya menjadi Pengerusi Jawatankuasa Penasihat itu dan Guru Besar Maktab sebagai Setiausaha.  Jawatankuasa dilantik daripada golongan ulama dan Sheikul Islam dan kuasa pentadbirannya terletak di bawah kuasa pejabat Hal Ehwal Agama Islam Kedah .
Sumbangan Maktab Mahmud melahirkan tokoh-tokoh perjuangan kemerdekaan menentang Malayan Union dengan menubuhkan Persatuan Ulama Kedah pada 9 Februari 1946 yang telah berjaya menyatukan keseluruhan ulama Kedah menentang Malayan Union.
Maktab Mahmud dibiayai sepenuhnya oleh Kerajaan Negeri Kedah Darulaman dan dinaungi oleh Sultan Kedah. Maktab Mahmud hanya terdiri daripada pelajar-pelajar putera sahaja semenjak awal penubuhannya sehingga 31 Disember 1972. Sekolah Agama Tarbiah Islamiah, Jalan Pegawai dicantumkan dengan Maktab Mahmud dan disatukan dibawah pentadbiran Lembaga Maktab Mahmud menurut Enakmen Lembaga Maktab Mahmud 1967. Lembaga yang ditubuhkan bertanggungjawab menguruskan urusan-urusan pentadbiran, kewangan, perkhidmatan, pendidikan dan lain-lain. Bermula dari penyatuan itu, Maktab Mahmud telah membuka peluang pendidikan kepada pelajar-pelajar puteri.
Penubuhan 12 Maktab Mahmud di 12 daerah di Kedah melambangkan iltizam kerajaan negeri dalam memartabatkan pendidikan agama Islam di Kedah dan memastikan rakyatnya mendapat pendidikan yang sempurna .
Fluks berkilau

Dalam fotometri, fluks berkilau atau kuasa kilau ialah ukuran kuasa cahaya yang dicerap. Ia berbeza dengan fluks sinaran, iaitu ukuran jumlah kuasa cahaya yang dipancarkan, yang mana fluks berkilau diubah untuk menggambarkan kepekaan mata manusia.

Unit

Unit SI untuk fluks berkilau ialah lumen (lm). Satu lumen ditakrifkan sebagai fluks berkilau untuk cahaya yang dihasilkan daripada sumber cahaya yang memancarkan satu kandela keamatan berluminositi pada sudut pepejal satu steradian. Dalam sistem unit yang lain, fluks berkilau mungkin akan mempunyai unit kuasa.
Sèvres-Anxaumont

Sèvres-Anxaumont ialah sebuah komun di jabatan Vienne di wilayah Poitou-Charentes barat Perancis.
Sekolah Kebangsaan (Felda) Selancar 2

Pencapaian

Keputusan UPSR 2010 Jumlah murid : 82 orang Jumlah 5A : 24 orang GPS : 1.61 Kelulusan : 91.46%
Ular Kapak Tokong

Pembiakan

Ular Kapak Tokong mampu melahirkan 15-40 anak. Anak ular Kapak Tokong mampu menjaga diri sebaik sahaja dilahirkan.

Ciri-ciri

Sebagai mana kebanyakan haiwan beracun lain ular Kapak Tokong mempunyai warna badan yang terang dan mudah dilihat. Ular Kapak Tokong betina dewasa mempunyai kepala yang besar dan berwarna hijau, firus atau hitam dengan jalur kuning, hijau muda dan bintik hitam. Sesetengah ular jantan dewasa dan juga anak ular berwarna hijau terang. Jalur berwarna perang yang terdapat di mata ular adalah untuk penyamaran.
Ular dari keluarga Viperidae ini amat mudah dikenali berdasarkan kepalanya yang seakan-akan bentuk segi tiga. Di antara mata dan lubang hidungnya terdapat lubang (pit) yang berfungsi sebagai deria pengesan haba yang amat sensitif kepada haiwan berdarah panas.
Kelenjar racun ular ini terletak di kedua belah pipinya. Bisa daripada ular jenis ini adalah dari jenis racun darah (haemotoksin) dan racun sel (sitolitik) yang biasanya bertindak terhadap sistem saluran darah dan tisu yang menyebabkan berlakunya pendarahan pada mangsa sama ada di dalam atau luar tubuh.

Taburan

Terdapat di selatan Thailand, Malaysia Barat, Indonesia di Sumatera, di kepulauan Riau, Pulau Bangka, Belitung, Nias, Pulau Mentawai (Siberut), Natuna, Karimata, Borneo (Sabah, Sarawak dan Kalimantan), Sulawesi dan Buton, dan di Filipina di pulau Balabac, Basilan, Bohol, Dinagat, Jolo, Leyte, Luzon, Mindanao, Negros, Palawan, Samar dan Tumindao. Jenis tempatan tidak diberikan dalam gambaran asal, sungguhpun Schlegel (1837) telah memberikan "Sumatera".

Habitat

Kawasan tanah rendah, tanah hutan, paya bakau.

Sifat bisa

Gigitan ular ini adalah sakit dan akan menjadi bengkak. Sebagaimana keluarga Elapidae, keparahan mangsa gigitan ular ini juga bergantung kepada jumlah racun yang disuntikkan ke tubuhnya dan juga jenis ular yang menggigit.
Mangsa gigitan ular jenis ini biasanya akan mengalami pendarahan kesan daripada luka yang berlaku pada saluran darah dan pencairan darah merah yang mana darah sukar untuk membeku. Pendarahan akan merebak sertamerta dan ia akan berterusan selama beberapa hari. Pendarahan pada gusi, muntah darah, ludah atau batuk berdarah dan air kencing berdarah adalah kesan nyata bagi keracunan bisa ular dari keluarga ini. Walaupun tragedi kematian adalah jarang, kehilangan darah yang banyak akan mengancam nyawa mangsa.
Biasanya, ular kapak akan menggetarkan ekornya apabila didekati ataupun diusik. Ekornya yang bergetar itu apabila terkena kepada rumput atau daun-daun kering akan menghasilkan bunyi yang memberi amaran bahawa ia tidak suka diganggu dan akan mematuk pada bila-bila masa sahaja.

Kedudukan taring Viperidae

Ular dalam keluarga Viperidae yang berbisa biasanya mempunyai taring yang panjang dan boleh digerak-gerakkan.
Villafuerte, Valladolid

Villafuerte merupakan sebuah kawasan perbandaran di Sepanyol di Valladolid, di komuniti autonomi Castile dan León.
Dewa Apedemak

Dewa Apedemak merupakan dewa singa Nubian yang disembah di Mesir.
Peradapan Mesir telah wujud lebih 3,000 tahun dan perkembangan ugama di Mesir purba telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Vouvant

Vouvant ialah sebuah komun di jabatan Vendée di wilayah Pays de la Loire barat Perancis.
Kohei Shin

Kerjaya kelab

Kohei Shin memulakan kerjaya profesionalnya pada tahun 2018 ketika bersama YSCC Yokohama.
Bad Breisig

Bad Breisig merupakan sebuah kawasan perbandaran terletak di daerah Ahrweiler, North Rhine-Westphalia, Jerman.
Neu Gülze

Neu Gülze merupakan sebuah munisipaliti terletak di daerah Ludwigslust-Parchim, Niedersachsen, Jerman.
Kampong Gelam, Singapura

Kampung Gelam (Jawi: كمڤوڠ ڬلم) merupakan sebuah kawasan kejiranan yang terletak di negara Si ga pu ra, di utara Sungai Si ga pu ra. Suatu ketika dahulu, kampung ini menjadi penempatan awal masyarakat Bugis dan Jawa .Kampung Gelam mendapat namanya sempena nama pokok 'gelam' yang terdapat diseluruh Si ga pu ra hingga kini. Masjid  Besar Negara Si ga pu ra merupakan Masjid Sultan, Istana Kampong Gelam kini dikenali Taman Pusat Warisan Melayu dan kawasan perkampungan tradisional Melayu merupakan antara lokasi menarik yang menyimpan 1,000 rahsia khazanah sejarah awal pembentukan Si ga pu ra.
Semua tempat ini, yang dibina ketika zaman pemerintahan Yahudi  British telah dibaik pulih dan diselenggara pemerintah Si ga pu ra dengan kerjasama Lembaga Pelancongan Si ga pu ra (S.T.B.) selepas ia dikenal pasti dapat menjadi produk pelancongan.

Makanan

Restoran Tepak Sirih, Tambuah Mas dan Hajah Maimunah menjadi pilihan ramai berikutan tiga restoran ini mampu memenuhi cita rasa pelanggan, selain seni bina serta hiasan dalaman pemilik restoran yang antik memberi perasaan yang sesuai dengan tema hidangan. Hidangan Jawa, Bugis dan Peranakan turut serta disediakan.
Restoran Tambuah Mas terkenal dengan hidangan istimewa kari kepala ikan,  asam pedas dan tauhu telur, manakala Restoran Hajah Maimunah pula popular dengan masakan rumah seperti siput sedut, ayam kailasan, ikan pari bakar dan urap-urap.
Restoran Tepak Sireh bukan sekadar menjadi tempat orang ramai dan tetamu khas yang bertandang ke majlis perkahwinan bersantap, malah muzium khas yang mempamerkan sejarah dan latar belakang pemilik restoran itu. Hidangan istimewa seperti nasi tumpang, nasi kuning, nasi rawan dan sayur lodeh.